קייטי קין (סדרת טלוויזיה)

קייטי קין (באנגלית: Katy Keene) היא סדרת טלוויזיה אמריקאית מסוגת דרמה קומית מוזיקלית, אשר פותחה על ידי היוצר רוברטו אגירה-סאקאסה ומייקל גראסי עבור רשת "The CW", המבוססת על דמות מ"ארצ'י קומיקס" באותו השם. הסדרה מתעדת את מקורותיהם ואת מאבקם של ארבעה אמנים שאפתניים המנסים להצליח בניו יורק; והיא ספין אוף של הסדרה "ריברדייל" המשודרת באותה הרשת.

לסדרה הוזמן פיילוט מ-"The CW" בינואר 2019, והיא הוזמנה רשמית על ידיה במאי 2019. הסדרה עלתה לשידור ב-6 בפברואר 2020. ב-יולי 2020 הסדרה בוטלה לאחר עונה אחת בלבד.

תקציר העלילה
הסדרה עוקבת אחר חייהם המקצועיים והרומנטיים של ארבע דמויות פופולריות מ"ארצ'י קומיקס", כולל אגדת האופנה העתידית קייטי קין והמוזיקאית השאפתנית ג'וזי מקוי, כשהם רודפים אחרי חלומותיהם בעיר ניו יורק. הסדרה תכלול שירים ומוזיקה בתוך העלילה ותלך בעקבות המקורות, הניסויים והקשיים של ארבעה אמנים, הנואשים להצליח ולפרוץ אל תוך אור הזרקורים.

צוות השחקנים והדמויות
הדמויות הראשיות
 קייטי קין (לוסי הייל) - מעצבת אופנה שאפתנית המנסה לנווט את דרכה בניו יורק.
 ג'וזפין "ג'וזי" מקוי (אשלי מארי) - מוזיקאית שאפתנית שמנסה את מזלה בניו יורק לאחר שעזבה את העיירה ריברדייל.
 גלוריה גרנדבילט (קתרין לה נאסה) - קניינית אישית בחנות הכלבו היוקרתית "לייסי'ס", שאחראית לקניותיהם של העשירים והמפורסמים.
 פפר סמית' (ג'וליה צ'אן) - איט גירל בעלת רקע מסתורי המעוניינת להקים אימפריית אופנה משלה.
 חורחה לופז (ג'וני ביוצ'אמפ) - שחקן ברודוויי שאפתן המעוניין לקדם את קריירת הדראג שלו כג'ינג'ר.
 אלכסנדר קאבוט (לוסיאן לוויסקאונט) - אחיה של אלכסנדרה ומנכ"ל החברה של אביהם, המעוניין להקים מחדש חברת תקליטים.
 קיי. או. קלי (זאין הולץ) - בן זוגה של קייטי ומתאגרף שחולם להילחם באליפות במשקל בינוני במדיסון סקוור גארדן, שעתיד לסיים את הכשרתו כמאמן אישי.
 אלקסנדרה קאבוט (קמיל הייד) - אחותו של אלכסנדר, אשת החברה הניו יורקרית הגבוהה ואישה רבת עוצמה המנהלת את "קאבוט אנטרטיינמנט", החברה המשפחתית של משפחת קאבוט.

הדמויות המשניות
 לואיזה לופז (דפני רובין-וגה) - אמו של חורחה, רוקט לשעבר וכיום שותפה בניהול הבודגה המשפחתי.
 גברת פרייזיה (ברנדט פיטרס) - אישה אמידה מהאפר איסט סייד, שלימדה את פפר את אומנות ההונאה ושימשה לה כדמות-אם.
 אלן מ. מייברי (ג'יימס מאסלו) - כותב שירים העובד בתור מתחזק ציוד ללהקות.

סקירת סדרה

פרקים
 <font color="#ffffff"> מספר פרק <font color="#ffffff"> מספר פרק בעונה <font color="#ffffff"> שם הפרק באנגלית <font color="#ffffff"> שם הפרק בעברית <font color="#ffffff"> בימוי <font color="#ffffff"> כתיבה <font color="#ffffff"> תאריך שידור מקורי <font color="#ffffff">רייטינג 1  1 Chapter One: Once Upon a Time in New York  פרק 1: היה פעם בניו-יורק  מגי קיילי  רוברטו אגירה-סאקאסה ומייקל גראסי  6 בפברואר 2020  0.62 2  2 Chapter Two: You Can't Hurry Love  פרק 2: לא תוכלי לדחוק באהבה  סטיב אדלסון  מייקל גראסי  13 בפברואר 2020  0.53 3  3 Chapter Three: What Becomes of the Broken Hearted  פרק 3: סופו של לב שבור  הארי ג'ירג'יאן  שונה מקגארי  20 בפברואר 2020  0.52 4  4 Chapter Four: Here Comes the Sun  פרק 4: הנה באה השמש  פמלה רומנובסקי  אלינה מנקין  27 בפברואר 2020  0.45 5  5 Chapter Five: Song for a Winter's Night  פרק 5: שיר לליל חורף  ראיין שיראקי  ליאו ריצ'רדסון  5 במרץ 2020  0.48 6  6 Chapter Six: Mama Said  פרק 6: אמא אמרה  צ'ארלס רנדולף רייט  דווידה קרטר  12 במרץ 2020  0.51 7  7 Chapter Seven: Kiss of the Spider Woman  פרק 7: נשיקת אשת העכביש  גרג סמית'  רוברטו אגירה-סאקאסה  19 במרץ 2020  0.46 8  8 Chapter Eight: It's Alright, Ma (I'm Only Bleeding)  פרק 8: אמא, זה בסדר (אני רק מדמם)  ג'סיקה לאורי  ויל יואינג  26 במרץ 2020  0.45 9  9 Chapter Nine: Wishin' and Hopin'  פרק 9: לייחל ולקוות  פמלה רומנובסקי  מיה קתרין אייברסון  16 באפריל 2020  0.49 10  10 Chapter Ten: Gloria  פרק 10: גלוריה  אלכס פילאי  מייקל גראסי וניל מקניל  23 באפריל 2020  0.48 11  11 Chapter Eleven: Who Can I Turn To?  פרק 11: למי אוכל לפנות אנה?  ליאה תומפסון  שרה סעדי  30 באפריל 2020  0.40 12  12 Chapter Twelve: Chain of Fools  פרק 12: שרשרת השוטים  סטיב אדלסון  אוולין איבס  7 במאי 2020  0.44 13  13 Chapter Thirteen: Come Together  פרק 13: נתכנס יחדיו  מגי קיילי  רוברטו אגירה-סאקאסה ומייקל גראסי  14 במאי 2020  0.41

הפקה
פיתוח
באוגוסט 2018, רוברטו אגירה-סאקאסה גילה כי עוד סדרת ספין אוף עבור הסדרה "ריברדייל" נמצאת בתהליכי פיתוח ברשת The CW. אגירה-סאקאסה אמר שסדרת הספין-אוף הפוטנציאלית תהיה "שונה מאוד מ'ריברדייל'" ושהיא תופק במהלך לוח השידורים של 2018-19. ב-23 בינואר 2019, The CW הזמינה פיילוט לדרמה מוזיקלית שתעקוב אחר חייהם ואהבתם של ארבע דמויות מ"ארצ'י קומיקס", כולל אגדת האופנה העתידית, קייטי קין, ותתאר את מקורותיהם ואת מאבקיהם בזמן שהם מנסים לפרוץ אל תוך אור הזרקורים. ב-7 במאי 2019, The CW הזמינה את הסדרה באופן רשמי.

ליהוק
ב-4 בפברואר 2019, הוכרז שאשלי מארי, שגילמה בתפקיד ראשי את דמותה של ג'וסי מקוי ב"ריברדייל", תשוב לגלם את דמותה בתפקיד ראשי בקייטי קין, מה שבפועל הוביל לעזיבתה את "ריברדייל". ב-21 בפברואר 2019, ג'וני בושאמפ וג'וליה צ'אן לוהקו לתפקידים ראשיים בדמויותיהם של חורחה לופז ופפר סמית', בהתאמה. כעבור כמה ימים, ב-26 בפברואר 2019, קמיל הייד ולוסיאן לוויסקאונט לוהקו לתפקידים ראשיים כצמד האחים אלכסנדרה ואלכסנדר קאבוט. לבסוף, ב-11 במרץ 2019, לוסי הייל לוהקה לתפקיד הראשי, קייטי קין. בהמשך, ב-26 במרץ 2019, נודע שזיין הולץ וקת'רין לה נאסה לוהקו לתפקידים ראשיים בדמויותיהם של קיי. או. קלי, בן זוגה של קייטי בקומיקס, וגלוריה גרנדבילט.

צילומים
צילומי הסדרה התקיימו בניו יורק סיטי.

ביקורות
באתר הביקורות "Rotten Tomatoes", הסדרה זכתה לציון 88% על בסיס 16 ביקורות, עם דירוג ממוצע של 6.92/10. הקונצנזוס הביקורתי של האתר כתב כי "קייטי קין בהחלט שופעת סטייל, אבל כוחה הגדול ביותר הוא הטון החם והעליז שמנצנץ בים סדרות הנעורים הנוכחי." באתר הביקורות "Metacritic", הסדרה זכתה לציון ממוצע משוקלל של 72 מתוך 100, על בסיס 7 ביקורות, דבר המציין "ביקורות חיוביות בדרך כלל."

קישורים חיצוניים


הערות שוליים

קטגוריה:The CW: תוכניות וסדרות
קטגוריה:האחים וורנר: סדרות טלוויזיה
קטגוריה:סדרות דרמה אמריקאיות
קטגוריה:סדרות טלוויזיה המבוססות על זמרים ומוזיקאים
קטגוריה:סדרות טלוויזיה המבוססות על קומיקס
קטגוריה:סדרות טלוויזיה אמריקאיות שעלו לשידור בשנת 2020